I høringsfasen har der været forskellige slags indvendinger, som blandt andet er gået på højden af byggeriet og antallet af parkeringspladser. Det har resulteret i, at kommunen i den endelige lokalplan har øget kravet fra minimum 60 til minimum 75 P-pladser.

Debatten om omdannelsen af området har været på vej i godt et år, og nu er det altså endeligt besluttet med godkendelsen af en ny lokalplan for kvarteret.

Et højhus med 13 etager og i alt 200 nye boliger med alt fra delelejligheder, familie- og byhuse samt erhverv bliver til virkelighed på de gamle godsbanearealer ved Institut for X og det gamle æggepakkeri. Det besluttede et politisk flertal i Aarhus Byråd onsdag aften.

- Vi havde gerne set, der var flere parkeringspladser, men vi er med på ja-holdet, sagde Gert Bjerregaard

Knud N. Mathiesen (DF) bad også om en garanti for, at der var tilstrækkeligt med parkeringspladser:

- Det er et voldsomt stort byggeri, og der er mangel på parkeringspladser i området, mente han.

Peter Hegner Bonfils meddelte, at Enhedslisten stemte imod, fordi man mener, det er det forkerte sted at bygge et højhus.

Jan Ravn Christensen (SF) støttede derimod projektet, selv om han var nervøs for, om der var for mange parkeringspladser.

- Vi skal glæde os over at have fået en midtby, der er mere fredelig. Og det vil være synd at bruge alt for meget plads og energi på parkeringspladser her, mente SF'eren.

Rådmand Kristian Würtz (S) forklarede, at parkeringskravet er det, der er givet i forhold til lokalplanens størrelse og følger kommunens parkeringspolitik.

Gert Bjerregaard mente dog ikke at det ændrede på, at man står med en udfordring i forhold til parkeringspladser i midtbyen.

- Det er ikke korrekt. Denne lokalplan udløser parkeringspladser, og de etableres i et samlet parkeringhus, hvilket giver rigtigt god mening, svarede Kristian Würtz og bad Venstre fortælle, hvor mange ekstra parkeringspladser, der burde være?

- Om det skal være 10 eller 20 procent flere er en dialog jeg regner med rådmanden tager med bygeherren, svarede Gert Bjerregaard.

Derefter blev lokalplanen godkendt, så byggeriet kan gå i gang.

Det er ejendomsudvikler Rune Kilden og ejendomsfirma Domis, der står bag projektet, som får restauranter, caféer og værksteder udover de omkring 200 boliger. Tanken er, at erhverv og bolig skal blandes sammen og give en større helhed, end man har set før.